tomron87/hebrew-wikipedia-sentences-corpus huggingface dataset:
המפיקים שמרו על נאמנות לרוח הרומן של ג'ק לונדון, אך שינו חלק מפרטי העלילה כדי להתאים את הסרט לקהל צעיר ומשפחתי.
את דמותו של פנג הלבן גילמו מספר כלבים וזאבים מאולפים.
זהו אחד מתפקידיו המוקדמים של אית'ן הוק.
באתר Rotten Tomatoes הסרט קיבל דירוג של 67% מהמבקרים.
הביקורות שיבחו את הצילום והנופים, את היחסים בין אדם לחיה ואת המסר החינוכי.
מבקרים אחרים ציינו שהעלילה פשוטה מדי לעומת הרומן המקורי.
הסרט הופק בתקציב של כ־14 מיליון דולר, והכניס כ־35 מיליון דולר בצפון אמריקה.
פנדה אדומה או פנדה זנובה (שם מדעי: Ailurus fulgens) היא מין יונק קטן והמין היחיד ששרד מהמשפחה פנדות אדומות, שבסדרת הטורפים.
הפנדה האדומה נפוצה בסצ'ואן, בצפון מיינמאר ובנפאל; ובית הגידול שלה הוא יערות במבוק שבהרים סלעיים בגובה 2,100–3,600 מטר.
תוחלת החיים שלה היא 8–10 שנים.
הפנדה האדומה היא מין בסכנת הכחדה בגלל איבוד אזורי מחיה וציד בלתי חוקי.
היא ניצודה בשל פרוותה המשמשת להכנתם של כובעי פרווה ובגדים.
בנוסף לכך, בשל הגידול באוכלוסיית סין, נהרסים שטחי בית הגידול של הפנדה האדומה ומשמשים לצורך בניית מבנים.
מעריכים כי כ-10,000 פנדות אדומות מתות מדי שנה, מהם 7,000 בשל בירוא יערות.
על-אף שמה, הפנדה האדומה איננה קרובה של הפנדה הענקית ולמעשה היא מין יחיד במשפחה (הפנדה הענקית קרויה על שם הפנדה האדומה).
השם פנדה משמעו "אוכל חזרן (במבוק)" בנפאל ואכן עיקר התזונה של הפנדה האדומה (בדומה לפנדה הענקית) מורכב מעלי חזרן.
כדי להתקיים מעלי החזרן בעלי הערך התזונתי הנמוך, הפנדה האדומה עסוקה כשתים עשרה שעות ביממה באכילתו (כעשרים אלף עלים ביום).
מלבד החזרן ניזונה הפנדה גם מיונקים קטנים, ביצים, שורשים, פטריות ועוד, כך שהיא אוכלת כל.
הפנדה היא חיה לילית בעיקרה והיא מעדיפה לבלות את רוב זמנה על העצים.
היא חיה בבדידות ומגיעה לבשלות מינית בערך בגיל 18 חודשים.
נקבת הפנדה האדומה מוכנה להזדווג רק יום אחד בשנה.
על אף שמה היא אינה קרובה לפנדה הענקית שנחשבת לדוב אמיתי.
הפנדה האדומה חיה באזורים קרים.
גופה מכוסה פרווה שעירה ארוכה, צפופה ועדינה וכך גם זנבה.
בשל הפרווה העבה והמבודדת מקור, היא לא נמה את תרדמת החורף.
צבע הפרווה חום-אדמדם ובזנב ישנן טבעות בהירות וכהות לסירוגין.
בפניה ובאוזניה ישנם כתמים לבנים ומסביב לחוטמה ישנם זיפי שיער.
בסיס כפות הרגליים מרופד בכריות שעירות, המונעות ממנה להחליק בשלג.
הטופרים חזקים, חדים ומעוקלים, ומתכנסים פנימה.
יש לה גם "אגודל מדומה", עשוי עצם, בו היא נעזרת בעת האכילה.
הפנדות האדומות מסין והפנדות מהימלאיה נחשבו בעבר לתת מינים על סמך הבדלים אנטומיים ומורפולוגיים ביניהם.
בין היתר, אצל הפנדה האדומה הסינית עצם הלחי גדולה יותר, הפרווה על הפנים בגוון אדום יותר והטבעות שעל הזנב מודגשות יותר בהשוואה לפנדה מההימלאיה.
אולם מחקר גנטי שפורסם בשנת 2020 העלה, כי מדובר בשני מינים שונים שנפרדו לפני 220,000 שנה.
על פי הניתוח הגנטי, המין הסיני (Ailurus styani) עבר שני אירועי צוואר בקבוק גנטי ותקופה אחת של התפשטות מהירה ואילו מין הפנדה מההימלאיה (Ailurus fulgens) עבר שלושה אירועי צוואר בקבוק והתפשטות מוגבלת.
תוצאת "צוואר הבקבוק" היא שונות גנטית נמוכה.
מטפסת בקלות על עצים ועליהם נחה בשעות היום.
לקראת ערב היא יוצאת לצוד את מזונה, אך מקדישה יותר זמן לשינה מאשר לאיתור מזון ואכילתו.
חוש הריח שלה מפותח ביותר.
הפנדה האדומה היא אוכלת כל: גרגירי יער, עופות, דו-חיים, יונקים קטנים וגם זוחלים, אך בשבייה היא מסרבת לאכול בשר.
באחד מגני החיות בסין הפנדה סרבה לאכול בשר, אך אכלה תפוחים שהיו על רצפת הכלוב.
כאשר הפנדה האדומה מרגישה מאוימת היא מרימה את רגליה הקדמיות כדי להיראות גדולה יותר.
לנקבה יש היריון מושהה, קרי הביציות המופרות אינן מתפתחות בזמן אחיד, ולכן היא מסוגלת להמליט גורים בהפרשי זמן זה מזה.
אלה נולדים עיוורים ורק לאחר שלושה שבועות עיניהם נפקחות.
הם נותרים לצד הוריהם בשנת חייהם הראשונה ואחרי כן יכולים לעמוד ברשות עצמם.
השם Firefox של דפדפן האינטרנט בקוד פתוח המפותח על ידי קרן מוזילה הוא כינוי לפנדה האדומה.
בגן החיות התנ"כי בירושלים חיות שלוש פנדות אדומות בשם טיקה, יינג, ויאנג שהגיעו מצרפת וגרמניה (ובעבר גם הפנדה האדומה סיימון שמת בשנת 2012).
הפנדה האדומה ידוע בעיקר מדמותו של "מאסטר שיפו", אומן הלחימה של פו, מסדרת סרטי קונג פו פנדה.
דמותו של "פאבו", חיית המחמד של "בולין" מהסדרה האגדה של קורה הוא פנדה אדומה.
בסדרה מסיפורי ספר הג'ונגל פנדה אדומה בשם "צ'יפי" מתחבר למוגלי.
היום הבין-לאומי לציון הפנדה האדומה חל בשבת השלישית של ספטמבר כל שנה.
ב-2 באפריל 2016 חברת סנריו (האחראית על הלו קיטי ודמויות נוספות) שחררה סדרת סרטונים בשם "אגרטסוקו".
רטסוקו, הדמות הראשית בסדרה, היא פנדה אדומה.
ב-10 במרץ 2022, יצא הסרט "אדומה אש" מאת אולפני פיקסאר ווולט דיסני, בו הדמות הראשית ניחנה בסגולה ליהפך לפנדה אדומה.
פנדה ענקית (שם מדעי: Ailuropoda melanoleuca) היא מין של יונק והמין היחיד ששרד בסוג פנדה, המסווג במשפחת הדוביים (Ursidae) והשוכן במרכז סין.
הפנדה חיה באזורים הרריים, כגון סצ'ואן וטיבט.
לקראת סוף המאה ה-19 הפכה הפנדה ל"סמל לאומי" בסין ודמותה מופיעה על מטבעות זהב סיניים.
בסינית שמה של הפנדה הוא שְׁיוֹנְג-מַאוֹ (熊猫) שמשמעותו "דוב-חתול".
הכינוי המקובל במערב נגזר משמו של יונק אחר, פנדה אדומה; בעבר נהגו לכנותה דוב מנומר.
אורכה של הפנדה 1.5 מטר עד 1.8 מטר מהחרטום ועד לזנב, משקלה 75–165 קילוגרם רגליה שחורות, גופה שחור ולבן כשהראש לבן למעט האוזניים השחורות והעיניים המוקפות בכתמים שחורים דמויי משקפיים, מה שמשווה מראה חביב לבני אדם, אך כלפי חיות אחרות הוא מהווה איום ומהווה אחד ממנגנוני ההגנה הטבעיים של הפנדה.
לפנדה הענקית יש כף רגל מיוחדת עם בוהן וחמש אצבעות – מבנה אידיאלי לאכילת חזרן.
ה"בוהן" היא למעשה התרחבות של עצם שורש כף הרגל.
סטיבן ג'יי גולד כתב מאמר על כך שצורף ונתן את השם לספרו "בוהן הפנדה" .
תוחלת החיים של הפנדה היא כ-15 שנים בטבע, ועד למעלה מ-20 שנים בשבי.
הפנדה ביישנית ולעיתים נדירות תוקפנית.
כשהיא מתגלה, היא לרוב נמלטת.
הפנדה בדרך כלל לא חיה בלהקה, אך מודעת לפנדות האחרות ויודעת לתקשר איתן באמצעות קולות, וריח שמופץ באמצעות בלוטות ריח מתחת לזנב, שהפנדה נוהגת לשפשף בעצים.
על אף שסיווגה הטקסונומי משייכה לטורפים הפנדה ניזונה כמעט אך ורק מצמחים, כאשר היא אוכלת כמעט אך ורק חזרן (במבוק) בכמות הנעה בין 12 ל-38 ק"ג חזרן ביום, כאשר פחות מחמישית מסך החזרן נספג בגוף במערכת העיכול, ולכן היא מקדישה עד 14 שעות ביום לאכילה.
הגם שהפנדות ניזונות בעיקר מהבמבוק, הרי שהן אוכלות־כל, שכן הן אוכלות גם ביצים, דגים וחרקים כמקורות נוספים לחלבון.
נמצא שבעונה שבה הפנדה ניזונה מנצרי במבוק, העשירים יחסית בחלבון, משגשג במעיהם החיידק Clostridium butryricum שגורם להם לאגור שומן.
הפנדות אוכלות חלקים שונים של החזרן בתקופות שונות בשנה, לפעמים הן מעדיפות את העלים הרכים והצעירים של החזרן, ולפעמים את הגבעולים הקשים.
תזונה בררנית זו היא אחת הסיבות לקושי בהחזקת פנדות בשבי.
תופעה אופיינית לפנדות היא שאוזניהן מתנועעות בזמן שהן לועסות.
פנדות אלו נמצאות בעיקר בסצ'ואן ומציגות את הצבעים האופייניים לפנדה – שחור ולבן.
צבע הפרווה של פנדה זו הוא חום כהה וחום בהיר.
גולגולתה קטנה יותר מזו של ailuropoda melanoleuca melanoleuca, אך שיניה הטוחנות גדולות יותר.
אין הסכמה מדעית לגבי סולם ההתפתחות האבולוציוני של הפנדות.
ישנם מדענים הטוענים שהפנדות הראשונות הופיעו לפני 600 אלף שנה, אך האחרים מאמינים שהן חיות על כדור הארץ 1–3 מיליון שנים.
השם פנדה ניתן לה כשנתגלה הקשר עם הפנדה האדומה ב-1901, אך השם המשותף נבע מהמזון המשותף לשניהן – במבוק.
במשך שנים רבות הסיווג הטקסונומי של הפנדה היה נתון במחלוקת, כיוון שגם למין "פנדה ענקית" וגם למין "פנדה אדומה" יש מאפיינים הן של דובים והן של ראקוניים.
עם זאת, בדיקות DNA הראו כי הפנדה הענקית שייכת למשפחת הדוביים (Ursidae).
הדוב הקרוב ביותר אליה גנטית הוא דוב המשקפיים מאמריקה הדרומית.
בעוד שהפנדה האדומה שייכת למשפחה Ailuridae, שהפנדה האדומה היא נציגתה החיה היחידה, השייכת למשפחת העל Musteloidea, שאליה משתייכים גם הסמוריים (Mustelidae) והראקוניים (Procyonidae).
במשך שנים הוגדרה הפנדה כחיה בסיכון והפכה לסמלם של בעלי החיים שנמצאים בסכנת הכחדה.
הפנדה מופיעה בסמל של הקרן העולמית לשימור חיות הבר (WWF), ארגון השימור הגדול ביותר.
בספטמבר 2016 הצהיר האיגוד הבין-לאומי לשימור טבע, כי הפנדה יצאה מכלל סכנת הכחדה וכעת היא מוגדרת כ'פגיעה'.
בסקר שנערך על ידי ממשלת סין וארגוני טבע בין-לאומיים בשנים 2011–2014 עולה כי 1,864 דובי פנדה ענקית חיים בטבע בדרום סין.
מ-1963 נולדו בשמורות הטבע ובגני החיות בעולם 256 פנדות בלבד; רק 96 מהן שרדו יותר משנה.
בניסיון למנוע את היעלמותן, הקימה ממשלת סין 11 מרכזים לרביית פנדות ואסרה על ציד הדובים.
המרכז בצ'נגדו נחשב למוצלח ביותר.
מספר הלידות של דובי הפנדה המוחזקים במרכז נחשב לגבוה בעולם – 35 פנדות, שהמימון להחזקתן מגיע מממשלת סין ומחברות פרטיות.
עם זאת, תוצאות שיאפשרו להחזירן לטבע עדיין לא הושגו.
השאלת דובי פנדה לגני־חיות אמריקניים ויפניים היוותה רכיב חשוב בדיפלומטיה של הרפובליקה העממית של סין בשנות ה-70 של המאה ה-20, והייתה מסממני חילופי התרבות הראשונים שבין סין הקומוניסטית למערב.
אך בשנת 1984 החלה סין להציע פנדות להשאלה של עד 10 שנים בלבד.
בשל השאלה כזו נדרש גן־החיות לשלם עד מיליון דולר לשנה, ולהתחייב שכל גור שייוולד בתקופה זו הוא רכושה של סין העממית.
תביעה משפטית שהגישה "הקרן העולמית של חיות הבר" ב-1988 אלצה את שירות הדגה וחיות הבר של ארצות הברית לחייב גני־חיות בארצות הברית המעוניינים לייבא פנדות לוודא שחצי מהתשלום לסין יופנה למאמצי שימור של הפנדה ובית הגידול שלה לפני שהאגף יאשר את יבוא הפנדות.
התיעוד הראשון של הפנדות בתרבות האנושית הופיע בסין כבר במאה העשירית לפנה"ס, אך למערב הן התגלו רק ב-1869 מדיווחיו של המיסיונר הצרפתי ארמן דוד שהביאן לפריז בתום ביקור בסין.
הבעת הפנים של הפנדה, דמוית פני תינוק, הביאה לה חיבה בקהל ונפוצו גם דובי צעצוע בדמותה.
העובדה שבדרך כלל מציירים אותה רוכנת ואוכלת בשלווה עלי במבוק, בניגוד לדימוי של הדוב כטורף, מוסיפה לתדמיתה התמימה.
ב-16 במרץ מצוין יום הפנדה הבין-לאומי.
דמות של פנדה בשם פו היא הכוכב של זיכיון המדיה "קונג פו פנדה".
בצה"ל, "פנדה" הוא השם לדחפור D9 רובוטי נשלט מרחוק.
פנדורה היא דמות במיתולוגיה היוונית, האישה הראשונה שעוצבה על ידי זאוס כחלק מהעונש שלו למין האנושי על כך שגנבו ממנו את סוד האש.
אך כאשר הגיע הזמן לתת לאדם תכונה חיובית – לא נשאר דבר.
זאוס התרגז ויצר את האישה כעונש לאדם.
האלים קראו לה פנדורה (פאן-דורה), שפירושו מתנת כל האלים.
אחריהם נתן לה זאוס תיבה (במקור ביוונית: כד), אמר לה לא לפתוח אותה לעולם, ונתן לה את הסקרנות.
במעשה זה שחררה את כל האסונות (כדוגמת הדבר, העצב, העוני והפשע) לעולם.
פנדורה מיהרה לסגור את התיבה, אך לא רק שלא הועילה כלל בסגירת התיבה: מכיוון שכל האסונות כבר השתחררו ממנה, סגירתה של התיבה אפילו הזיקה, מכיוון שהיא כלאה בתוך התיבה את התקווה שהייתה בה.
העולם נשאר עגום וקר לתקופה ארוכה, עד שחזרה ופתחה את התיבה שנית ושחררה את התקווה (אלפיס , ἐλπίς) לעולם.
סיפורה של פנדורה מזכיר את סיפור גן עדן שנזכר בתורה: אלוהים ברא את חווה והביא אותה אל האדם.
האישה התפתתה לאכול מהעץ היחיד שנאסר עליה – עץ הדעת טוב ורע.
כתוצאה מכך באו על המין האנושי צרות רבות.
המדרש רבה (י"ט י') ממשיל את סיפור עץ הדעת לאישה שבעלה אוסר עליה לגעת בחבית המלאה נחשים ועקרבים, וחברתה שמגיעה לביתה לשאול ממנה חומץ משכנעת אותה להכניס את ידה פנימה.
אומנם בשונה מסיפורה של פנדורה, חווה נבראה כדי להיות בת זוגו של האדם ולא נבראה מראש כעונש.
כאשר ארסמוס מרוטרדם תרגם את הסיפור של הסיודוס על פנדורה ללטינית, הוא החליף בין πίθος (פיטס, כד) ל-πυξίς (פיקסיס , תיבה).
המושג "תיבת פנדורה" הוא מטבע לשון או ניב.
פתיחתה של "תיבת פנדורה" פירושה חשיפתה או מימושה של שרשרת דברים לא נעימים, של צרות, או של בעיות מורכבות, שהיה עדיף להתעלם ממנה, שלא לחשוף אותה ושלא לדבר עליה.
כיום נעשה שימוש במטבע לשון זו אך ורק כביטוי בעל משמעות שלילית והרת אסון, תוך התעלמות מחלקו השני של הסיפור המיתולוגי, הימצאותה של "התקווה" בתחתית התיבה.
האסטרואיד 55 פנדורה שהתגלה בשנת 1858, והירח פנדורה של שבתאי נקראים על שמה.
בשנת 2021 התרחשה ההדלפה של מסמכי פנדורה: במסגרת סדרת תחקירים עיתונאיים בין-לאומיים, פורסמו 11.9 מיליון מסמכים שחשפו שערוריות פיננסיות רבות ברחבי העולם.
פנגרמה (מיוונית: Pan Gramma - "כל אות") היא משפט הכולל את כל האותיות באלפבית.
הפנגרמה משמשת להצגת גופנים ולבדיקת ציוד תקשורת, למשל "איך נטוס עם גד כץ, הזקן שמֻחלף בצרפת?" - פנגרמה שמשמשת לבדיקת גופנים.
פנגרמה מושלמת היא פנגרמה שבה כל אות מופיעה בדיוק פעם אחת.
מציאת פנגרמה מושלמת בעלת משמעות הגיונית כמשפט היא מטלה מסובכת.
למעשה, הטכניקה למציאת פנגרמה מושלמת היא כמו של מציאת אנגרמה לביטוי ארוך, כשהפעם הביטוי שצריך למצוא לו אנגרמה הוא קבוצת כל האותיות באלפבית המיועד (לדוגמה, בעברית: אבגדהוזחטיכלמנסעפצקרשת).
בתנ"ך ישנם 26 פסוקים שמכילים את כל ה־א"ב.
בפירוט: בתורה שני פסוקים, בנביאים 15 פסוקים, ובכתובים ישנם תשעה פסוקים.
ישנו רק פסוק אחד בתנ"ך הכולל את כל האותיות, כולל חמש האותיות הסופיות בספר צפניה:
דוגמאות לפנגרמה מושלמת (ללא חשיבות לסופיות)
איך בלש תפס גמד רוצח עז קטנה?
שפן אכל קצת גזר בטעם חסה, ודי.
השפן טעם ביס ואכל קצת גזר חד.
קזחסטן ארץ מעלפת, גדושה בכי.
החזיר שמצא כספות בלע דג קטן.
כפיל שקט נסע בגדה, צרח ואז מת.
צפע חזק נשך דג מת באוסטרליה.
איש עם זקן טס לצרפת ודג בחכה.
פגז מחק את העצל שבכורדיסטן.
חלזון גֹרש כי התעסק בצדף טמא.
עצבת-חטא סרק, יזום כנגד פשלה.
לביא טרף גמד זקן שחסך הצעות.
גנב שהעז אכל חינם צדף קר וטס.
זקן, אך גס-רוח בדם, יעץ להתפשט.
חסכן קל דעת בארץ פשוט הגזים.
הזר שטיגן תפוד בכלא צעק חמס.
אין חזך רופס למעט קצת גב השד.
פריחת נטע שסק בצד אגוז המלך.
הפרד בעט קצת סחוג לאשכנזים.
עוגיפלצת אכן סחט שקד מזברה.
כצפרדע בגיא מנסה לחזות שקט.
דוגמאות לפנגרמה מושלמת (כולל האותיות הסופיות)
משפטי תרגול כתיבה עתיקים, במשקל שמונה תנועות לצלע, מחולקות שתיים שתיים:
איך נטוס עם גד כץ, הזקן שמֻחלף בצרפת?
איך טס גד הזקן, עם כץ מפצ"ר, לשתף בנוח.
עטלף אבק נס דרך מזגן שהתפוצץ כי חם.
כהרף־עין נשבט לךָ גוץ צְמֵא־דם.
מנעולן הפך כף חצץ שגזר קט איבד סתם.
מחבל קנטרן שזעף פצץ אגד וכך הסתים.
זאב גוי עצל קפץ דרך מטף שתן חם.
צף עץ, כה זך ושקט נד, פן אגבס למחרתים.
מסף דתם אגע לקץ טוב.
פנדור אדמוני (שם מדעי: Spilostethus pandurus) הוא פשפש ממשפחת הפנדוריים, בעל גלגול חסר.
צבעו אדום עם ציור שחור.
בקדמת גבית החזה הקדמי (מעין משולש כיטין המכסה את החזה הקדמי של הפנדור האדמוני.
חלקו הצר מאחורי הראש, והוא נמשך כ-2.5 מ"מ לכיוון הבטן) פס רוחב שחור.
מפס רוחב זה יוצאים זוג פסי אורך מפותלים המגיעים לשפה האחורית של הפרק (הצד הרחב של המשולש).
שני צדי החזה האחורי והאמצעי שחורים, וכתם אדום מעטר כל פרק.
בצדה התחתון של קולית (החלק העבה ביותר ברגל, כפי שנראה בתמונה) הזכר מצויים קוצים קצרים ועבים, או "שיניים".
חרקים פוליפאגיים אלה ניזונים מפרחים וזרעים של מגוון צמחים ובייחוד מצמחים ממשפחת ההרדופיים.
באירופה ניתן למצוא אותם על גבי צמחים רעילים כגון דטורה סטרמוניום , והרדוף הנחלים המצוי גם באזורנו.
כמו כן ניתן למצאם באזור עין גדי שם הם ניזונים מפתילת המדבר הגדולה (תפוח סדום) שפירותיו רעילים.
ויכולים לגרום נזק כבד לגידולים חקלאיים כגון שומשום, דורה, טבק, חמניות ועוד.
זחלי הפנדור האדמוני צבעוניים יותר מהבוגרים.
לעיתים ניתן למצוא את הזחלים בהתקבצויות גדולות מאוד.
מוצא הפנדור האדמוני הוא טרופי.
הפנדור האדמוני מותקף על ידי זריזבוב הפנדור: רימות זריזבוב זה יצאו מבוגרי הפנדור האדמוני.
הבוגרים נאספו בריאים ושלמים, ומתו רק זמן מה לאחר יציאת הרימות.
ניתן לראות פרטים מהמין לאורך כל עונות השנה.
פנדוריים (שם מדעי: Lygaeidae) היא משפחה גדולה מסדרת הפשפשאים, הכוללת בין השאר פשפשי אדמה ופשפשי זרעים.
רוב המינים במשפחה זו ניזונים מזרעים, אך חלקם טורפי חרקים, ומקצתם ניזונים ממוהל צמחים, וכמה מהם אף מדם בעלי חיים.
4 פרקים במחושים, 2 עיניות, 4 או 5 ורידים בכנפיים הקדמיות, 3 פרקים בשורש הרגל.
מחושים יוצאים מתחת לקו העיניים.
מקור שם המשפחה Lygaeidae מסוג הטייפ Lygaeus (מיוונית lygaios: קודר, אפל).
בעבר כונתה משפחה זו, על ידי בודנהיימר, "פשפשים מוארכים".
השם המודרני פנדוריים נגזר כנראה מאחד המינים הנפוצים בארץ S.pandurus.
חברת פנדה סקיוריטי (Panda Security SL; בעבר: Panda Software), היא חברת אבטחת מחשבים אשר נוסדה בשנת 1990 על ידי מיקל אוריזארברנה בעיר בילבאו שבספרד.
החברה התמקדה בפיתוחן וייצורן של תוכנות אנטי-וירוס והרחיבה את יישומיה שכללו גם אפליקציות חומת אש, דואר זבל, אפליקציות זיהוי תוכנות ריגול, טכנולוגיית מניעת cybercrime (פשעי מחשב ברשת) ומערכות ניהול וכלי אבטחה לעסקים ולמשתמשים ביתיים.
למוצרי פנדה לקוחות ב-200 מדינות וכ-50 סניפים הפזורים ברחבי העולם.
פנדה הוגדרה כחדשנית טכנולוגיות על ידי Gartner analysts והשיגה ציון דרך טכנולוגי הכולל פריצת דרך בהפעלת מערכות אבטחה כגון תחת גדול או פתרונות אנטי וירוס מספקי הגנה מפני עננות (עננות מחשב) אשר מבוססים על ידי פנדה כבינה קולקטיבית – מודל אבטחה שהוצג על ידי פנדה בשנת 2007.
במבחני שנת 2018 של AV-Comparatives קיבלה הגרסה החינמית של תוכנת האנטיוירוס ציון מעולה במבחן ההגנה, אך ציון גרוע במיוחד בתחום הזיהויים השגויים - התוכנה הכריזה על קבצים נקיים רבים כעל נגועים.
מוצרי פנדה אבטחה כוללים כלי אבטחה למשתמש הביתי ולתאגידים, הכוללים הגנה מפני פשעי מחשב ברשת ותוכנות זדוניות אשר עשויים לגרום נזק למערכות IT כמו דואר זבל, האקרים, תוכנת ריגול, חייגנים ותוכן בלתי רצוי ברשת, וכן זיהוי פלישות Wi-Fi.
פנדה סריקת אקטיבית 2.0 (Panda ActiveScan 2.0)
פנדה ראדאר תוכנות זדוניות (Panda Malware Radar)
טכנולוגיית TruPrevent אשר הוצגה בשנת 2003 היא סט של טכנולוגיות אשר פותחו על ידי פנדה אבטחה לצורך הגנה פרואקטיבית במחשבי בית או תאגיד בניגוד למוצרי אנטי וירוס הרגילים כשאלה מספקים הגנה ריאקטיבית.
טכנולוגיה זו מציעה הגנה גנרית מפני השימוש בטכניקות הרבות והנפוצות של תוכנות זדוניות.
הטמעת טכנולוגיית TruPrevent נעשתה בתוכנות האנטי וירוס מבית פנדה בגרסאות 2009 ו-2010 עבור משתמשים ביתיים וכן בתוכנת פנדה אנטי וירוס ענן אשר אותו הגדירה פנדה כראשון בהיסטוריה שסיפק הגנה מפני עננות מחשב.
בניגוד ליתר מוצרי האנטי וירוס של חברות ידועות אחרות בז'אנר אבטחת המידע, מוצרי חברת פנדה טרם נבדקו על ידי AV-Comparatives.
כמו כן, מוצרי חברת פנדה טרם נבדקו על ידי Virus Bulletin מאז שנת 2002.
מבחנים ובדיקות למוצרי פנדה נעשו על ידי Checkvir במשך שנים.
במהלך 5 השנים האחרונות מוצרי פנדה קיבלו ציון "סטנדרט" בכל בדיקה וקיבלו פעמיים את הציון "מתקדם".
פנדורה הוא אחד הירחים המקיפים את כוכב הלכת שבתאי.
פנדורה התגלה על ידי סטיוארט קולינס בעזרת צילומים מהגשושית וויאג'ר 1 בשנת 1980. הוא מכונה גם שבתאי 17. שמו של הירח ניתן לו על שמה של פנדורה מתוך המיתולוגיה היוונית.
פנדורה ממוקם על טבעת F, אחת מטבעות שבתאי.
קוטרו הממוצע של פנדורה הוא 84 קילומטרים בלבד.
פנדורה מרוחק כ-141,700 קילומטרים משבתאי.
הגשושית קאסיני-הויגנס חלפה על פניו בשנת 2004 ושלחה צילומים נוספים.
ליד פנדורה יש ירח נוסף שנקרא פרומתאוס.
פנגנזה היא תאוריית תורשה שפרסם צ'ארלס דרווין בספרו מגוון בעלי חיים וצמחים בתנאי ביות בשנת 1868. התאוריה מניחה את קיומן של "גמולות", חלקיקים קטנים שנמצאים בכל איבר בגוף, אשר קובעים את תכונותיו ומעבירים תכונות בתורשה.
התאוריה מעולם לא נתקבלה על ידי הקהילה המדעית והוכחה סופית כלא נכונה עם קבלת חוקי מנדל בשנת 1900. דווקא בשל כך, יש לה חשיבות רבה בשיח האקדמי בנושאים הקשורים להיסטוריה של המדע.
הצורך של דרווין בתאוריית תורשה, ההתיעצות והפרסום
הצורך של דרווין בהצגת תאוריית תורשה נבע מכך שהיה צריך להציג מנגנון שיסביר הופעות של וריאציות שונות של תכונות כחלק מהתיאורית האבולוציה שלו.
לאחר פרסום מוצא המינים בשנת 1859, התעוררו התנגדויות שונות לתאוריה שהוצגה בו, הן התנגדויות מדעיות והן התנגדויות דתיות.
דרווין תחם מראש את הדיון בתאוריה ככזה שיתמודד עם טענות מדעיות בלבד ולחלקן ענה כבר בפרק שיוחד לנושא ב"מוצא המינים".
בין ההתנגדויות המדעיות מופיע הטיעון הבא: גם אם תצוץ תכונה חדשה ויעילה בקרב פרט בודד, סביר שזו תיעלם באוכלוסייה הכללית תוך דורות ספורים.
בשנת 1867 הציג פלימינג ג'קין טיעון זה, ושאל איך פרטים בעלי יתרון, יכולים להתרבות ולשרוד בכמויות גדולות מספיק כך שיתאפשר להסיט את האוכלוסייה לאותו כיוון מועדף.
בין היתר נשען טיעון זה בכלל וג'נקין בפרט, על גישה רווחת דאז בשם "תורשה ממזגת", או "תורשה מעורבת", גישה לפיה תכונותיהם של שני הורים מתמזגות ומתערבבות זו עם זו, וכך נוצרות תכונות הצאצאים.
על פי גישה זו, תכונות חדשות באשר הן סביר שיעלמו תוך דורות ספורים.
דוגמה שמפשטת טיעון זה היא "אוכלוסיית המשולשים השחורים": אם ישנה אוכלוסייה של משולשים שחורים ובאופן אקראי נוצר בה משולש לבן אחד, סביר להניח שבדור הבא הוא יעמיד עם משולש-נקבה שחור צאצאים אפורים, שיעמידו בדור הבא משולשים אפורים כהים, עד שתוך מספר דורות כל המשולשים יהיו שוב שחורים.
טיעון זה היה קושי מדעי מרכזי בתאוריה הדרווינית, כיוון שהוא הצביע על פער גדול בתאוריה: יצירתן של וריאציות היה מרכיב בסיסי בה, אך חסר היה מנגנון שיסביר את פשר הופעת הווריאציות ואת המשך קיומן.
על מנת להשיב לטיעון זה ולמלא את הפער בתאוריה שלו, היה צריך דרווין תאוריית תורשה שתתמודד עם סוגיית התורשה הממזגת ותציג מודל בו תכונה חדשה יכולה להישמר.
דרווין הבין את הצורך להציג תאוריית תורשה שתעמוד ביעדים הללו, ובשנת 1865 שלח טיוטה של תאוריית הפנגנזה לעמיתו וחברו הקרוב תומאס הנרי האקסלי.
הסתייגותו של האקסלי כמעט וגרמה לדרווין לוותר על פרסום התאוריה, אך האקסלי התעקש שאין לגנוז את התאוריה אלא רק לנסח אותה לא בצורת מסקנה אלא בצורה השערה.
דרווין השתכנע ותאוריית הפנגנזה פורסמה בשנת 1868 בתור פרק 27 בספר מגוון בעלי חיים וצמחים בתנאי ביות.
על פי תאוריית הפנגנזה, בכל אחד מאיברי הגוף קיימים חלקיקים קטנים רבים הנקראים "גמולות".
הגמולות הן קטנות ביותר, אך רבות מאוד בכמותן ונוצרות כחלק מתהליך ההתחלקות של תאי הגוף, ומתחלקות ומתרבות בעצמן בתהליך דומה.
בכל גמולה מוגדרת תכונה מסוימת לאיבר בה היא נמצאת, אך בכל איבר כמות גמולות גדולה, כאשר לגמולות שונות עשויות להיות מוגדרות תכונות שונות.
תכונתו בפועל של האיבר תיקבע בסופו של דבר בהתאם לכמות הגמולות אשר בהן מוגדרות התכונה, כאשר רוב גמולות קובע.
במהלך חייו של האורגניזם, יחסי הכוחות בין הגמולות בכל איבר עשויים להשתנות בהתאם לאורח חייו של האורגניזם, אופן השימוש באיבר, טיפוח תכונות וכדומה.
אחת הדוגמאות שדרווין נותן לכך, היא מצב בו זנבו של ראשן נחתך, ובהדרגה הגמולות שביתר הזנב יאחדו את הזנב מחדש.
לעומת זאת, מציין דרווין, גמולות בצפרדע בוגרת כבר לא יוכלו ליצור את איחוד הזנב, כך שהזנב יישאר קטוע והגמולות יישארו בעלות תכונות של זנב קטוע.
דוגמה מסוג שונה היא פיתוח של שריר על ידי עבודה גופנית, שעשויה ליצור עוד גמולות המוגדרות על ידי תכונה של שריר חזק וגדול, מה שבהדרגה אכן יגדיל ויחזק את השריר.
תהליך התורשה אם כן, על פי הפנגנזה, הוא תהליך בו גמולות מכל איברי הגוף נשלחות לאיברי המין של ההורים ומתחברות ביחד במהלך יחסי המין לכדי צאצא אחד עם תכונות שהורכבו מהגמולות של שני הוריו.
הגמולות המגיעות מהאיברים השונים לאיברי המין לא מגיעות בצורה פרופורציונלית לכמות שלהן באיברים, וכיוון שישנן כמות גדולה של גמולות הדבר מותיר מרווח לאקראיות ביצירת התכונות החדשות של הצאצא.
תאוריות הפנגנזה קובעת כי תכונות שנרכשו במהלך חייו של האורגניזם וכאמור שינו את הרכב הגמולות שלו באיברים בהם חלו השינויים, מועברות בתורשה, מה שנותן לתאוריה אלמנטים למארקיאניים, של הורשת תכונות נרכשות.
התאוריה מעניקה כוח רב לאקראיות במנגנון התורשה.
כיוון שיש כמות עצומה של גמולות, ואלו לא עוברות לאיברי המין באופן פרופורציונלי לכמותן באיברי הגוף השונים, התכונות בפועל של הצאצא נקבעות אמנם באופן כללי על ידי הגמולות של הוריו, אך באופן ספציפי באקראיות רבה.
יתרונותיה הגדולים של התאוריה הם יתרונות תאורטיים הבאים לידי ביטוי בכוח ההסברי המאחד שלה; היא נותנת הסבר למספר רב של תופעות באופן בהיר, קוהרנטי ומתקבל על הדעת:
התאוריה משיגה את מטרתה המקורית: היא מתאימה לתאוריה האבולוציונית של דרווין, משלימה אותה וממלאת את הפער שבה בעניין ההורשה הממוזגת; היא מציגה מנגנון שבו תכונה חדשה יכולה לעבור בתורשה כפי שהיא, מבלי להתערבב בתכונות הישנות ולהיעלם.
התאוריה מציעה מנגנון שמסביר תופעות מוכרות שקשה היה להסבירן יחד בתאוריה אחת; היא פותרת לכאורה את התעלומה סביב השאלה מדוע צאצאים לרוב דומים להוריהם, אך לעיתים תכונות מדלגות על דור ועוברות מצאצאים לנכדים.
זאת, על פי הפנגנזה, כיוון שלפעמים גמולות של תכונה דומיננטית אצל ההורים יעברו בכמות שתהפוך תכונה זו לדומיננטית אצל הילדים, אך בפעמים אחרות גמולות אלו עשויות לעבור בכמות קטנה יותר, ורק בדור הבא לעבור בכמות שתחזיר אותה להיות דומיננטית.
התאוריה מתאימה למצבים, שבין היתר קריטיים לתורת האבולוציה של דרווין, שבהם תכונות לכאורה חדשות לגמרי, או תכונות ישנות שלא נראו במשפחה מזה דורות רבים, מופיעות לכאורה משום מקום.
הפנגנזה קובעת מנגנון לפיו תכונות אלו כנראה היו קיימות כל הזמן בגמולות, אך באו לידי ביטוי רק בנקודות זמן מסוימות, כאשר הגמולות שלהן היו ברוב.
התאוריה מסבירה גם מצבים של רבייה א-מינית, כמו בסוגים מסוימים של צמחים.
במקרה זה על פי הפנגנזה, גמולות ותכונות יעברו מדור לדור רק על ידי פרט אחד, ולא על ידי זכר ונקבה כמו ברבייה מינית.
תאוריית הפנגנזה מסבירה גם איך פצעים נרפאים מעצמם ואיך איברים מתחדשים; זאת על פי התאוריה על ידי פעפוע של גמולות רזרביות לרקמות הפצועות והחסרות.
היא מסבירה התפתחות של רקמות ואיברים מורכבים, מעצם כך שהיא מגדירה את הגמולות הקטנטנות כנושאות תכונות.
לדוגמה, במהלך תהליך הרבייה, הכליה שהיא איבר מורכב מאוד מעבירה לאברי המין גמולות.
גמולות אלו, יהיו תכונותיהן הספציפיות אשר יהיו, הן "גמולות של כליה", והן יתפתחו אצל הצאצא לכליה חדשה.
לצד יתרונותיה התאורטיים, חסרונותיה קשורים להישארותה של הפנגנזה בתחום התאוריה בלבד:
היא מאוד ספקולטיבית ; היא מחייבת הנחת הנחות רבות.
אין לה ממצאים תומכים או הוכחות תצפיתיות; מעולם לא נצפו במעבדה או במקום אחר גמולות, או פרט אחר שיכול לאשש חלק זה או אחר מתוך המנגנון התורשתי שמתארת הפנגנזה.
היא איננה מציבה ניבויים או תחזיות חדשות, בעזרתן ניתן היה אולי אפשר לאשש או להפריך אותה.
התאוריה אינה מפורטת מספיק בכל הקשור לתיאור המנגנון של הגמולות עצמן: היא אינה מסבירה מהן בדיוק הגמולות, היכן הן נמצאות, וכיצד הן עוברות מאיברי הגוף השונים לאיברי המין.
המחסור בהסבר זה הביא בין היתר את בן דודו של דרווין, פרנסיס גלטון, להניח כי הגמולות נמצאות בדם, והעברת דם בין בעלי חיים עשוי להעביר ביניהם בהתאם גם תכונות.
הוא ערך ניסויים ברוח זו על ארנבים, אך תכונות לא עברו ולשיטתו של גלטון הדבר הפריך את קיומן של הגמולות.
דרווין אמנם הדגיש בתגובה שמעולם לא טען שהגמולות נמצאות דווקא בדם, אך העדר הסבר מדויק למהותן של הגמולות נותר כפער בתאוריה.
מתוך ארבע הסיבות הקודמות, ניתן לקבוע שתיתכנה תאוריות חלופיות, אשר מסבירות אותן תופעות ללא סתירות פנימיות, וגם אם גם להן אין תצפיות מאששות או ניבויים חדשים, לא תהיה לפנגנזה יתרונות עליהן.
הצעתו של גלטון, קיבעונו של דרווין וחשיבות העניין לשיח ההיסטורי
דוגמה לחיסרון האחרון שנמנה, היא התאוריה החלופית שהציע פרנסיס גלטון.
במאמר שפרסם ואף שלח בדואר לדרווין, ניתח גלטון מספר נקודות הנחה בסיסיות של הפנגנזה, בהן שלכל יחידה בגוף נבטים נושאי תכונות משל עצמה (לפי דרווין - "גמולות"), ושהאורגניזם כולו בשל כך תלוי בכל יחידה לחוד בכל הקשור לתהליך התורשה.
הנחות יסוד אלו נראו לגלטון מרחיקות לכת מדי, מה שהוביל אותו להציג מנגנון חלופי, לפיו תהליך התורשה מתקיים על ידי "כוח מעצב כללי".
משמעות הדבר היא שכוח זה רלוונטי לכל התכונות, שאינן "עצמאיות" כמו במודל של הפנגנזה, ושתכונות אינן עוברות ישירות מהורים לצאצאים, אלא עוברות לבני כל הדורות על ידי מנגנון משותף.
במידה רבה, גילוי מבנה ה-DNA קרוב ל-100 שנים מאוחר יותר, תאם לנקודה מהותית זו בתאוריה של גלטון וסתר את תאוריית הפנגנזה של דרווין.
תגובתו של דרווין לרעיונותיו של גלטון הייתה מנומסת, והוא ניסה לייחס זאת לערפול מחשבתי שלו עצמו, אך בשורה התחתונה קבע שאינו רואה בדבריו של גלטון חשיבות או חידוש.
דרווין כתב לגלטון כי אינו רואה במה הצעתו מחדשת לעומת רעיון הפנגנזה:
כפי שבא לידי ביטוי בין היתר בהצגת רעיון הפנגנזה במגוון בעלי חיים וצמחים בתנאי ביות, כמו גם במכתביו לעמיתיו, לחבריו ולגלטון עצמו, דרווין ראה בפנגנזה הסבר יחידאי שמוכרח הדבר שכל הסבר עתידי לסוגיית התורשה יהיה מבוסס עליו.
נראה היה כי דרווין התקבע על הרעיון של הפנגנזה, ולא היה מסוגל לשקול או להבין רעיונות חלופיים.
נקודה זו משמעותית לדיון ההיסטורי בנושא הריאליזם המדעי.
ריאליזם מדעי היא גישה רווחת בהיסטוריה של המדע, המניחה התקדמות של המדע כך שהתאוריות שבידנו קרובות יותר לאמת משהיו בעבר וצפויות להמשיך להתקרב לאמת.
קייל סטנפורד, פילוסוף והיסטוריון של המדע, מציג את התעלמותו של דרווין מרעיונותיו של גלטון ואת קיבעונו בעניין הפנגנזה כהפרכה לתפיסת הריאליזם המדעי.
על פי סטנפורד, מדובר בדוגמה לעיקרון לפיו יכולות להתקיים חלופות מוצלחות לא פחות לתאוריות מוצעות, אשר לא יעלו על דעתם של מדעני התקופה.
פנדי הוא בית אופנה איטלקי.
החברה ידועה בעיקר בשל תיקי היד שלה ובנוסף לתיקים החברה מייצרת גם בשמים, משקפי שמש ושעונים.
החנות הראשונה הוקמה על ידי אדל ואדוארדו פנדי בשנת 1925 ברומא והייתה חנות לעור ופרווה.
הבושם הראשון לאישה מבית פנדי הושק בשנת 1985. מאז הושקו בשמים נוספים לגברים ולנשים.
כיום החברה היא מותג בינלאומי בשליטתו של התאגיד LVMH משנת 1965 ועד מותו בשנת 2019, היה קרל לגרפלד המעצב והמנהל הקריאטיבי של בית האופנה, לאחר מותו החליף אותו קים ג'ונס.
לגרפלד גרם לשערורייה בתצוגת אופנה במילאנו בשנת 1993 בה הוצג אוסף בגווני שחור ולבן של פנדי על ידי חשפניות ועל ידי מואנה פוזי , שחקנית פורנוגרפיה איטלקייה.
רבים מהצופים, ביניהם אנה וינטור, עורכת ווג, עזבו את התצוגה כאות מחאה.
בשנת 2012 השיקה החברה קולקציה של תיקי יד ממוחזרים העשויים מפחיות שתייה.
לפנדי קיימות חנויות ברחבי העולם ובערים מרכזיות כדוגמת ניו יורק, מילאנו, הונג קונג ודובאי.
החברה כוללת 117 חנויות ברחבי העולם נכון לשנת 2005.
נגיף פנדורה (שם מדעי: Pandoravirus) הוא נגיף שנתגלה בשנת 2013 על ידי מדענים צרפתים.
זהו הנגיף השני בגודלו שנתגלה.
אורכו כמיקרומטר, ואורך הגנום שלו בסביבות שני מיליון זוגות בסיסים.
נגיף פנדורה נראה כתא חיידק (ואף ניתן לראותו במיקרוסקופ אור, עקב גודלו), אך אין לו מערכות לייצור ושימור אנרגיה, הוא איננו מסוגל לייצר חלבונים בעצמו, והוא מתרבה רק באמצעות היותו טפיל לאמבה, כאשר בכל פליגה מופיעים מספר נגיפים.
תכונות אלו הופכות אותו לנגיף על פי ההגדרה, אולם גדלו וצורתו דומים יותר לחיידק.
גם הגנום שלו שונה ברובו מגנומים ידועים.
רק כ-7% מהגנים שלו משותפים ליצורים אחרים.
הנגיף נקרא על שם פנדורה משום שתכונותיו מעלות שאלות רבות על מה שהמדע חשב בנושא מוצא החיים, דבר שנראה כפתיחת תיבת פנדורה מן המיתולוגיה.
לצד הסברה כי יש ליצור ממלכה חדשה במיון עולם החי, יש המעלים את האפשרות כי מקורו של נגיף פנדורה הוא ממאדים.
פנגיי נון או פאנגיי נון (בסינית מסורתית: 半硬軟) היא אמנות לחימה שמקורה בדרום סין שלומדה על ידי צ'ו טסו הו.
משמעות השם היא "חצי רך, חצי קשה", ומתייחסת להגנות, הרכות והתקיפות הקשות.
צ'ו טסו הו (ביפנית: שו שי ווה) חי בין השנים 1869–1945, והיה מייסד השיטה.
חייו לא מתועדים היטב בגלל הקשר שלו עם אגודות החשאיות שפעלו להדחתה של שושלת צ'ינג ושיקום של שושלת מינג.
קנבון וויצ'י היה תלמידו הידוע ביותר של צ'ו טסו הו ולאחר סיום לימודיו, פתח מכון משלו, והיה הזר הראשון שלימד שיטה זו בסין.
לאחר מותו, בנו, קאניי וייצ'י, לימד את השיטה באוקינאווה בשם "וויצ'י ריו", הדרך של וויצ'י.
בשנת 1978 חבורת תלמידי וויצ'י ריו ובראשם סייקי איטוקאזו (Seiki Itokazu) וטאקאשי קינג'ו (Takashi Kinjo), יצאו מהריו והחיו את שיטת הפנגיי נון.
בתחילת שנות התשעים השם שונה לקונן ריו (Konan Ryu).
עשר שנים לאחר מכן תלמידי השיטה התחילו להשתמש בשם קובו ריו (Kobu Ryu), למרות זאת, אחד התלמידים, מיקיו נישיוצ'י (Mikio Nishiuchi) חזר להשתמש בשם פנגיי נון ריו.
פנדות אדומות (שם מדעי: Ailuridae) היא משפחת טורפים דמויי כלב אשר התפתחה החל מתקופת האוליגוקן.
רוב המינים הכלולים בה נכחדו למעט המין פנדה אדומה (Ailurus fulgens), החיה כיום בחלק ממזרח אסיה.
הזואולוג הצרפתי ז'ורז' קיוויה סיווג את הפנדה האדומה ב-1825 כמין במשפחת הראקוניים, זאת כתוצאה מתכונות דומות כמו מבנה הראש, הזנב והתפקיד האקולוגי.
בהמשך שייך אותם למשפחת הדוביים, לצד הפנדה הענקית (Ailuropoda melanoleuca), אשר אינה קרובה אליה כלל.
מחקרים שבדקו את הקרבה לדביבון הראו שוני גנטי גדול ביותר, אשר לפי המאובנים מראה על ניתוק של 40 מיליון שנה בין שתי הקבוצות.
כיום מעריכים שפנדות אלה הן קרוביה של הסמוריים, הראקוניים ובעיקר הבואשיים אך נחשבת למין פרימיטיבי יחסית.
לדובים אשר להם מראה דומה היא כלל לא קרובה.
הפנדה האדומה היא יונק קטן באורך 50–75 ס"מ ובמשקל 5–20 ק"ג.
בעבר היו מינים גדולים יותר כמו הסימוקיון ששוטט במרחבי אירואסיה ואולי גם באמריקה הצפונית, היה בעל נשיכה חזקה ותפקד בדומה לפומה מודרנית.
אחרוני הפנדות האדומות נכחדו בעידן הקרח האחרון, למעט המין הקיים המצוי כיום בסכנת הכחדה.
פנדורה (Pandora) הוא שירות רדיו מקוון אשר מספק המלצות מוזיקה המבוססות על טעמו האישי של הגולש, על סמך נתונים מפרויקט הגנום המוזיקלי.
השירות הושק במהלך שנת 2000.
השירות, אשר אותו מפעילה חברת , זמין רק בארצות הברית, אוסטרליה וניו זילנד.
נכון לשנת 2022 לפנדורה היו כ-50 מיליון לקוחות
על מנת להפעיל את השירות המשתמש צריך לכתוב שיר או אמן/להקה אהובים במיוחד, ולאחר מכן השירות מנגן ברצף מגוון רחב של שירים אשר לכאורה דומים מבחינה מוזיקלית.
בעת שהשירים מתנגנים המשתמש יכול לספק משוב על השירים שנבחרים - לסמן ששיר מסוים שמתנגן הוא מוצלח או לא מוצלח; נתונים אלו משמשים את פנדורה כדי שהשירים שייבחרו בעתיד יהיו תואמים במידה רבה יותר לטעמו האישי של המאזין.
בעת בחירת השיר הבא שמתווסף לרשימת ההשמעה, נלקחים בחשבון מעל ל-400 תכונות מוזיקליות שונות (בהם סינקופה, טון, הרמוניה, וכדומה).
משתמשים רשומים רשאים ליצור בפרופיל המשתמש שלהם עד 100 "תחנות רדיו" אישיות שונות עם ז'אנרים מוזיקליים שונים.
תוך כדי ההאזנה, למשתמשים יש אפשרות לרכוש את השירים שהם שומעים, או את האלבומים שבהם נכללים אותם השירים, בחנויות מקוונות שונות.
משתמשי פנדורה יכולים להשתמש בחשבון חינמי, אשר מציג או משמיע בפני המשתמשים פרסומות, או לחלופין לרכוש מנוי בתשלום שאיננו מציג או משמיע פרסומות.
נכון לאוקטובר 2014, פחות מ-5% מהמאזינים היו בעלי מנוי בתשלום.
בנובמבר 2014 ספריית השירים של פנדורה הכילה 1.5 מיליון שירים.
לאחרונה מעניקה פנדורה למאזינים שליטה רבה יותר באילו שירים מנגנות תחנות הרדיו המותאמות אישית שלהם עם תכונה חדשה בשם "Pandora Modes".
בשנת 2019 השרות נמכר ל-Sirius XM.
פנדורה הוא אתר אינטרנט לאחסון ולשימור פרסומים מקוונים של אוסטרליה.
הוא הוקם ב-1996 על ידי הספרייה הלאומית של אוסטרליה ומתפתח בשיתוף עם ספריות מדינה ומוסדות תרבות ביניהם המכון האוסטרלי ללימודים אבוריג'יניים, אנדרטת המלחמה של אוסטרליה והארכיון הלאומי לסרטים ושמע.
בנוסף לדמות המיתולוגית פנדורה, השם הוא ראשי תיבות בדיעבד למטרת הארכיון: "שימור וגישה למאגרי מסמכים ברשת של אוסטרליה" (Preserving and Accessing Networked Documentary Resources of Australia).
בחירת האתרים שיופיעו בארכיון נקבעת באופן עצמאי על ידי כל אחד מהגופים המשתתפים לפי אמות מידה שאותו גוף קובע ואשר תואמות את מטרות המיזם.
על הארכיון לקבל היתר מכל אתר המופיע בו על מנת לאזכר אותו.
פנדורה היה מגזין לסבי שראה אור בישראל בין השנים 2003–2005, בהוצאת ארגון קל"ף.
את המגזין הקימו עו"ד עינב זילבר וד"ר נילי יקיר.
העורכת הראשית של המגזין הייתה לילך גליל, ובין חברות המערכת היו דנה ג.
פלג, עדן ארזי, ואביגיל שפרבר.
לדבריה של גליל, העיתון יצא "בעיקר מפני ש'הזמן הוורוד' פונה בעיקר להומואים ופחות ללסביות...
זה בעצם העיתון הלסבי היחיד בארץ היום.
הוא מתמקד בנושאים שמעניינים נשים.
יש יותר דגש על הורות, משפחה, פמיניזם".
המגזין סקר מגוון נושאים הקשורים לקהילה הלסבית ולנשים ככלל, כולל מגדר וזהות, תרבות, משפחה, דת, ואמנות.
השאיפה הייתה לא רק לפנות לקהל הלסבי הרחב ביותר, אלא להגיע גם לקהילת הלהט"ב הרחבה, וכן למעגלים הרחבים יותר של קהל היעד הלסבי - כולל משפחות, רופאים ואנשי ונשות מקצוע מתחום בריאות הנפש המטפלים בלסביות.
הגיליון הראשון יצא ב-1 במאי 2003 וכלל 12 עמודים.
הגיליון האחרון יצא ב-2005, כאשר המערכת לא הצליחה לממן את התקציבים הנדרשים.
המגזין הופץ בחינם, ונתמך על ידי תרומות מהקהילה.
הפנדורים היו חיילים לא סדירים שניהלו מלחמות גרילה בשירות האימפריה ההבסבורגית.
השם במקורו ניתן לשומרי ראש של אצילים סלובניים וקרואטיים.
לאחר שקרואטיה נכבשה מידי האימפריה העות'מאנית הפנדורים נכללו בצבא ההבסבורגי ופעלו במלחמות בשלזיה ובבוואריה.
גם אחרי שהמלחמה הסתיימה הפנדורים נשארו נאמנים לוולדימירסקו וב-1821 הוא הוביל אותם לניסיון לתפוס את השלטון בנסיכות וולאכיה, ניסיון שנכשל.
פנגסיאנודון (שם מדעי: Pangasianodon) הוא סוג דגי גרם גדולים ממשפחת שפמנוני הכריש שהם הגדולים בבני סדרת השפמנונאים.
בסוג זה 2 מינים החיים בנהרות דרום-מזרח אסיה.
בני סוג זה הם דגים בעלי מבנה גוף של כריש כמו שאר בני משפחתם.
הם שוכני נהרות חמימים בתאילנד ובעיקר בנהר המקונג, אך מצויים בסכנת הכחדה עקב הפגיעה במים ועקב דיג יתר.
המין שפמנון המקונג הוא הגדול ביותר בבני סדרתו וגם הכבד שבדגי המים המתוקים ויכול להגיע לאורך 2.7 מ' ולמשקל 350 ק"ג.
פנגסיוס ענק (שם מדעי: Pangasius sanitwongsei) הוא מין של דג גדול מהמשפחה שפמנוני כריש.
הוא מצוי בנהרות המקונג וצ'או פראיה שבתאילנד.
דג זה הוא אחד מהגדולים שבבני סדרת השפמנונאים והוא מגיע לאורך מרבי של 3 מטר ולמשקל של 300 ק"ג.
הדג כחול-אפור עם מבנה גוף המזכיר כרישים.
לדג שפם קטן וסנפירי שת גבוהים.
הוא חי בנהרות סביב הקרקעית ומתרבה קצת לפני עונת המונסון.
הדגים הגדולים והצעירים ניזונים מסרטנים ומדגים קטנים יותר.
הדג מצוי בסכנת הכחדה עקב פגיעה בנהרות בהם חי ועקב דיג יתר.
פנדה צ'ינלינג (שם מדעי: Ailuropoda melanoleuca qinlingensis), או פנדה חומה, היא תת-מין של הפנדה הענקית שהתגלתה בשנות ה-60, אך לא הוכרה כתת-מין עד שנת 2005. פנדת צ'ינלינג היא תת-מין אחד מתוך שניים של פנדת הענק.
כמו כן, היא שונה מתת-המין השני בכך שהגולגולת שלה קטנה יותר, צבע הפרווה שלה הוא חום בהיר-כהה (ולא שחור-לבן כמו שהפנדה מזוהה איתם), והגוף שלה קטן יותר.
כיום ישנן 200–300 פנדות צ'ינלינג החיות בטבע.
ב-30 באוגוסט 1989, נקבה מתת-המין בשם דן-דן נתפסה והובאה לגן החיות של שיאן להזדווג עם פנדה מתת-המין השני.
הצאצאים שנולדו היו בצבעים שחור-לבן, אך ככל שהתבגרו צבעם התחיל לדהות ולהפוך לחום.
על פי דיווחים דן-דן ילדה שלושה גורים שמתו זמן קצר לאחר הלידה.
כמו כן, דן-דן נפטרה בשנת 2000.
תפוצת תת-המין מוגבל להרי צ'ינלינג (ומכאן שמם), בגובה של 1300–3000 מטרים.
ישנה השערה לגבי צבעם של הפנדות, שאומרת שהצבע הוא תוצאה של רבייה מכיוון שאוכלוסיית הפנדות סגורה לסחף גנטי וזה עלול להביא לשימור המוטציה האחראית על הצבע.
פנדה מיקרוטה (שם מדעי: Ailuropoda microta) היא מין של יונק נכחד ממשפחת הדוביים ומהסוג פנדה, בו כלול בימינו רק המין פנדה ענקית.
פנדה מיקרוטה חיה מסוף הפליוקן ועד לתחילת הפליסטוקן בסין הפרהיסטורית ונחשבת לקדומה מכל מיני הפנדות.
ממצאיה התגלו בגואנגשי בדרום סין כממצא מלפני שני מיליון שנה במערה מאבן גיר, ובה גולגולת קטנה שהזכירה בצורתה גולגולת של פנדה ענקית, אך הגיעה לחצי מהגודל וכן מספר עצמות קרובות.
המין הוגדר ב-1962 בידי החוקר פיי וונג'ונג .
פנדה מיקרוטה הגיעה לאורך של מטר אחד ולמשקל 45 קילוגרם בממוצע, קטנה בהרבה מהפנדה המודרנית, המגיעה לאורך 1.5 מטר ולמשקל של 75 עד 165 קילוגרם.
היא הייתה בעלת זנב בולט יותר מזה של הפנדה הענקית וייתכן שהייתה בעלת פרווה בגוון דומה.
מבנה השיניים שלה שהיו בעלי סימני שחיקה ייחודיים המוכיחים שניזונה, כמו קרובתה, בעיקר מחזרן.
מחישוב זה נראה שאבות הפנדה נפרדו משאר הדובים לפני שלושה מיליון שנה בקירוב.
פנדה (שם מדעי: Ailuropoda; מילולית: "רגל חתול") היא סוג של יונקים מתת-משפחת האיילורופודים שבמשפחת הדוביים, בה מצוי כיום רק מין אחד – פנדה ענקית (Ailuropoda melanoleuca).
על אף השם הקרוב, משתייכת הפנדה האדומה למשפחה עצמאית.
הפנדה היא דוב קטן יחסית בגודל של מטר וחצי בממוצע ומשקל של 75 עד 160 קילוגרם.
בעבר היו מינים קטנים בהרבה כמו פנדה מיקרוטה שהגיע עד לאורך מטר ומשקל של 45 קילוגרם.
עם זאת הם בעלי מאפיינים משותפים דומים כמו מבנה הגולגולת הדק יחסית לדובים והכפות בעלות האגודל הנצמד בעל הטפרים החדות.
הפנדות התפתחו החל מהפליוקן, לפני שלושה מיליון שנה, והתמחו באכילה צמחונית של צמחי חִזרן.
החִזרן צומח בעיקר באזורים הרריים בעולם, בעיקר ברפובליקה העממית של סין ובה מצויות הפנדות בימינו.
תזונה זו הביאה את הפנדה למצב סיכון גבוה, עקב הסתמכות על מזון אחד שנפגע מכריתת יערות בסין.
פנדורה A/S (בדנית: PANDORA) היא יצרנית וקמעונאית תכשיטים דנית בינלאומית, שנוסדה בשנת 1982 על ידי פר אנוולדסן.
החברה החלה כחנות תכשיטים משפחתית בקופנהגן ובהמשך הפכה למותג בינלאומי.
פנדורה ידועה בזכות זה שהיא מייצרת צמידי קסם בהתאמה אישית, טבעות מעוצבות, שרשראות ושעונים.
(שייצורם הופסק כעת) החברה משווקת את תכשיטיה בלמעלה מ-100 מדינות שונות שנמצאות בשש יבשות שונות, תוך שיש להם למעלה מ-7,800 נקודות מכירה.
פנדורה נוסדה בשנת 1982, על ידי הצורף הדני פר אנוולדסן ואשתו, ויני אנוולדסן.
הזוג התחיל בקנה מידה קטן על ידי ייבוא תכשיטים מתאילנד ומכירתם לצרכנים.
לאחר מיזם סיטונאי מצליח, בשנת 1989 שכר אנוולדסן מעצבים שונים והקים מפעל בתאילנד, שם הוא עדיין ממוקם.
עם עלויות ייצור נמוכות ושרשרת אספקה יעילה, האנוולדסנים יכלו לספק תכשיטים נוחים ומוגמרים בעבודת יד לשוק ההמונים.
הקולקציה של פנדורה צמחה וכללה מגוון טבעות, שרשראות, עגילים ושעונים.
פנדורה החלה למכור את צמידי הדגל שלה בשנת 2000. פיתוח הפטנט ארך כמה במשך כמה שנים אחדות.
קרן השקעות פרטיות Axcel רכשה בשנת 2008 אחזקה של 60% בחברה ממשפחת אנוולדסן.
מניות בהיקף של נמכרו בהנפקה באוקטובר 2010; אחת ההנפקות הגדולות באירופה באותה השנה, מה שהקנה לפנדורה שווי שוק בסביבות .
החברה רשומה באופן רשמי בבורסת NASDAQ OMX קופנהגן בדנמרק והיא חלק מהמדד OMX Copenhagen 20.
בשנת 2021 הודיעה החברה כי תפסיק למכור יהלומים מכרייה ותתמקד ביהלומי מעבדה.
לדברי החברה, תעשיית היהולמים פוגעת בסביבה ובזכויות האדם.
פנגנגאלווה היא מסורת טאגאלוגית שמקיימים מדי שנה ב-31 באוקטובר, במהלך ערב כל הקדושים.
הפנגנגאלווה היא מסורת עממית במהלכה אנשים עוברים מבתים לבתים, תוך שהם שרים שירי יום כל הקדושים ויום כל הנשמות.
ילדים קטנים ונערים אף מחלקים מתנות אחד לשני.
על פי הוועדה הלאומית לתרבות ואמנויות (NCCA), המסורת מתקיימת בדרך כלל ב-31 באוקטובר, יום לפני "יום המתים" ("Araw ng mga Patay"), המכונה גם יום כל הקדושים.
לפי המסורת, מקיימי הפנגנגאלווה שרים שירים שקשורים לימים אלו ומבקרים בבתים אחד של השני.
בנוסף לכך, על פי המסורת, מאמינים כי הדלת שמחברת בין עולם החיים לעולם המתים נפתחת במהלך יום כל הקדושים, מה שגורם לנשמות שמתו ב-1 בנובמבר לחזור לעולם החיים.
נהוג להכין מאכלים שעשויים מבטטה או יאם סגול עבור הנשמות המתות שלכאורה, חוזרות לתחייה באותה העת.
ה-NCCA הזכיר את הפנגנגאלווה כהוכחה לכך שהפיליפינים מאמינים בחיים שלאחר המוות.
קארין אנלי קתרינה פנדורה מגנסון (בשוודית: Karin Anneli Catarina Pandora Magnusson; נולדה ב-20 ביוני 1970), ידועה בשם הבמה שלה פנדורה, היא זמרת-יוצרת יורודאנס שוודית.
פנדורה פופולרית ב, באסיה ובאוסטרליה.
פנדורה נולדה וגדלה בעיר וסטרוס, בפרוורי סטוקהולם.
מגיל צעיר, פנדורה למדה פיתוח קול ונגינה בגיטרה.
בגיל 16, פנדורה החלה להופיע במספר אירועים בשוודיה, הצטרפה למספר להקות נוער והוציאה גרסאות כיסוי לכמה שירי רוק.
בגיל 18, פנדורה החלה ללמוד במכללת המוזיקה "קרלפורססקה", שם עבדה עם מספר אמנים שוודים דוגמת מרטין אנקליוס והנריק אנדסן.
בשנת 1993, פנדורה עברה לבירה סטוקהולם, וחתמה חוזה הקלטות עם חברת התקליטים "וירג'ין רקורדס".
באוקטובר 1993, פנדורה הוציאה את סינגל בכורתה "Trust Me".
השיר הפך לשיר הנמכר ביותר בשוודיה באותה השנה והוסמך לסינגל זהב.
חודש לאחר צאת השיר, פנדורה הוציאה את אלבום הבכורה שלה, One of a Kind.
האלבום הוסמך לזהב בשוודיה ובפינלנד.
בדצמבר הוציאה את הסינגל "Come On And Do It" אשר הגיע לחמישייה הראשונה במצעדי המוזיקה במדינות הנורדיות.
בפברואר 1995, פנדורה הוציאה את אלבומה השני Tell the World.
השיר מכר כ-100,000 עותקים בפינלנד ובשוודיה, וכ-1,000,000 עותקים באסיה.
בשנת 1996, פנדורה חתמה חוזה הקלטות עם חברת התקליטים "יוניברסל מיוזיק גרופ".
בדצמבר באותה השנה, יצא אלבומה השלישי Changes.
בקיץ 1997, פנדורה ערכה את סיבוב ההופעות הראשון שלה.
היא הופיעה במספר ערים בסקנדינביה וביפן.
בדצמבר באותה השנה, פנדורה הוציאה לאור את אלבומה השלישי, This Could Be Heaven.
האלבום הוסמך לפלטינה ביפן תוך שישה שבועות.
בשנת 1998, פנדורה הוציאה את השיר "Spirit to Win", שהיה לשיר הנושא של אולימפיאדת החורף לשנת 1998. בשנת 1999, פנדורה הוציאה שני אלבומי אולפן חדשים, Breathe ו-No Regrets.
בשנת 2003, פנדורה התמודדה בקדם השוודי לאירוויזיון 2003, עם השיר "You".
פנדורה הגיעה למקום האחרון ולא הצליחה להעפיל לגמר.
מאוחר יותר באותה השנה, פנדורה הוציאה את אלבומה התשיעי, 9 Lives.
בשנת 2004, פנדורה השתתפה שוב בקדם השוודי לאירוויזיון 2004, עם השיר "Runaway".
פנדורה לא הצליחה להעפיל לגמר.
ב-28 במרץ 2007, פנדורה האשימה את הלהקה "סקוץ'", שייצגה את הממלכה המאוחדת באירוויזיון 2007. פנדורה טענה הלהקה העתיקה את לחן השיר מהשיר שלה, "No Regrets".
פנדורה אף תכננה להגיש תלונה רשמית לאיגוד השידור האירופי.
מנגד, רשות השידור הבריטית (BBC) טענה כי הלהקה לא הכירה כלל את פנדורה ואת שיריה.
בנובמבר 2007, פנדורה הוציאה את האלבום Celebration, שהגיע למקום ה-38 במצעד האלבומים השוודי.
אלבום נוסף של פנדורה יצא בנובמבר 2011.
באביב 2020, פנדורה השתתפה בגרסה הפינית של תוכנית הטלוויזיה "הזמר במסכה" בדמות הטווס.
ב-20 בפברואר 2021, פנדורה והאחים טפלון השתתפו בקדם הפיני לאירוויזיון 2021 עם השיר "I Love You".
פנגסיוס פאנגס (שם מדעי: Pangasius pangasius) הוא מין של דג גדול מהמשפחה שפמנוני כריש, החי במים מליחים ומתוקים לאורך דרום אסיה בהודו, בנגלדש, מיאנמר ופקיסטן ואולי גם בקמבודיה ווייטנאם והוא קרובו של המין פנגסיוס ענק ולעיתים מבלבלים ביניהם.
דג גדול זה נפוץ באורך 40 סנטימטרים, אך יכול להגיע לאורך מרבי של 3 מטרים ולמשקל של עד 100 קילוגרם.
בניגוד למרבית השפמנונים הוא בעל אונות סנפיר חדות וארוכות איתם הוא שוחה ביעילות במים.
הוא בעל צבעים כהים וכסופים והראש קטן יחסית עם עיניים גדולות ופה קטן פונה מעט מעלה ולצידיו 3–4 זיפים ארוכים העוזרים לו לחוש בזרמי המים.
הדג יכול לחיות בטבע מעל 10 שנים ומגיע לבגרות מינית באורך 60 סנטימטרים.
הפרטים הצעירים בוקעים מביצים במים רדודים, בהם יש מיעוט טורפים אך עם גדילתם הם נודדים לאתרים עמוקים ושוצפים יותר, בהם יש יותר מזון.
השפמנון ניזון מדגים אחרים, רכיכות וסרטנים ועוד חסרי חוליות שהוא לוכד סביב הקרקעית.
זהו דג מאכל נפוץ אצל תושבי דרום אסיה.
פנדה בקוני (שם מדעי: Ailuropoda baconi) היא מין של יונק נכחד ממשפחת הדוביים ומהסוג פנדה, בו הפנדה הענקית החיה כיום בסין.
היא תוארה למדע ב-1915 בידי ארתור סמית' וודוורד .
המאובנים של פנדה זו התגלו במספר מערות בדרום סין, לאוס, וייטנאם, מיאנמר ותאילנד והיא תוארכה לתקופת הפליסטוקן המאוחר שלפני 750 אלף שנה מזמננו.
ככל הנראה היא התפתחה מפנדות קדומות יותר כמו פנדה מיקרוטה (Ailuropoda microta) או פנדה וולינגשננסיס (Ailuropoda wulingshanensis) שהתקיימו כבר בפליוקן.
לא ברור מהמאובנים כיצד נראתה מאחר שהכילו שרידים בודדים ושבורים אך מעריכים שפנדה זו הייתה גדולה יותר מהפנדה החיה כיום בסין ואולי היא הייתה האב קדמון שלה.
ככל הנראה ניזונה כמוה בעיקר מבמבוקים.
פנדה ג'ין ג'ין היא סדרת טלוויזיה מונפשת משנת 1994, שנוצרה על ידי חברת ההנפשה של בייג'ינג גולדן פנדה ומדובבת על ידי Saban Entertainment.
הבעלות על הסדרה עברה לדיסני ב-2001, כאשר היא רכשה את פוקס קידס העולמית, הכוללת גם את חברת Saban Entertainment.
בישראל הסדרה שודרה בשנת 1997 בערוץ הילדים בדיבוב עברי, ולאחר מכן בשנת 2001 ערוץ Fox Kids בישראל.
ג'ין ג'ין היא פנדה שחי במדינת הפנדות.
ביתו בסופו של דבר נהרס על ידי גרימסטר, עוזרו של ד"ר מאניה הרשע.
ד"ר מניה מתכנן להחזיר את כדור הארץ לתקופות הפרימיטיביות שלו לפני שבני האדם התפתחו על פני חלקים מהטבע.
עכשיו ג'ין ג'ין נוסע לעצור את מזימתו של ד"ר מאניה, למצוא את מדינת פנדות חדשה, ואפילו להציל כמה מינים בסכנת הכחדה בדרך.
ג'ין ג'ין (מדובבת על ידי ברברה גודסון) – הגיבור הראשי של הסדרה.
ג'ין ג'ין הוא פנדה ממדינת הפנדות שביתו נהרס בסופו של דבר על ידי גרימסטר וג'ין ג'ין בסופו של דבר נפרד ממשפחתו.
ג'ין ג'ין במסע כדי למצוא מדינת פנדות חדשה תוך התחמקות מעוזריו של ד"ר מאניה.
רודי רדבון (מדובב על ידי דייב מאלו) – כלב קראטה שמתיידד עם ג'ין ג'ין.
בנג'י – קוף שמתיידד עם ג'ין ג'ין.
סקוואק – תוכי שמתיידד עם ג'ין ג'ין.
ד"ר מאניה (מדובב על ידי סטיב קרמר) – האנטגוניסט העיקרי של הסדרה.
הוא מדען מטורף שמתכנן להחזיר את כדור הארץ לתקופות הפרימיטיביות שלו.
עקב שג'ין ג'ין סיכל את תוכניותיו, בסופו של דבר ד"ר מאניה מעניק פרס על ג'ין ג'ין על מנת להיפטר ממנו.
גרימסטר – העוזר של ד"ר מניה, גורילה שהוא צייד ראשים.
חרגוליש – "חרגול-איש" שנוצר על ידי ד"ר מאניה שהשתמש במכונה ובכימיקלים על חגב.
הוא מומחה בכל אמנויות הלחימה ושולט בכל נשק המוכר לאנושות.
ברברה גודסון - פנדה ג'ין ג'ין
סטיב קרמר - ד"ר מאניה
דייב מאלו - רודי רדבון, סקוואק, מאגסי וולף
את גרסת הדיבוב בעברית ביימו גיתית שובל ורון דרויאן.
גיתית שובל - פנדה ג'ין ג'ין
חברת פנדה (בפינית: Panda Oy) היא חברת ממתקים פינית שבסיסה ב-Vajakoski, ייבסקילה.
החברה נוסדה בשנת 1920 על ידי SOK (Suomen Osuuskauppojen Keskuskunta) (ארגון שיתופי קמעונאי פיני עם משרדו הראשי בהלסינקי).
פנדה ידועה במוצרי השוש והשוקולד שלה.
בשנת 2005 נמכרה החברה ל-Felix Abba, שהיא חלק מקבוצת Orkla הנורווגית.
SOK הקימה את פנדה ב-1920. השם אז היה פשוט מפעל הממתקים של SOK.
ב-1929 עבר המפעל כדי להתרחב והמפעל החדש נבנה ליד מפעל המרגרינה של החברה.
בשנים הראשונות מבחר המוצרים כלל רק ממתקים קשים וריבה.
ייצור השוקולד החל בבניין החדש, ובעשור שלאחר מכן החלו לייצר ליקריץ.
בשנות מלחמת העולם השנייה צומצם מבחר המוצרים, ובסוף 1942 הייתה זמינה רק מרמלדת גזר, אך בתקופת המחסור גם זה נמכר כמו "לחמניות חמות".
לאחר המלחמה הרגולציה הקשתה על ייצור הממתקים, אך בשנות החמישים גם זה נעשה קל יותר והתעשייה החלה לצמוח במהירות.
השימוש בפנדה בתור לוגו החל משנות ה-50 על חפיסת השוקולד Panda Pop, שעל העטיפה צויר דוב פנדה מסוגנן.
מאוחר יותר, הפנדה הפכה לסמל של המפעל כולו והשם שונה ב-1961 ל-Panda Suklaatehdas.
ב-1969, ליד מפעל המרגרינה והממתקים הישן, הושלם מבנה מפעל חדש רק לייצור שוקולד.
היצוא החל באותו עשור כשהחל המפעל לייצא ליקריץ לארצות הברית.
בשנות ה-70 ושנות ה-80, מגוון המוצרים גדל.
למבחר נוספו גם ממתקי ליקרים וגם חטיפי שוקולד ומוצרים ישנים שופרו וחודשו.
בשנת 1988 התנתקה החברה מ-SOK כחברה עצמאית, כאשר הנהלת המפעל קנתה אותה מ-SOK לעצמה, אך המיתון הוריד את הפריון של הענף כולו.
החברה החלה למכור את ממתקי הפנדה בחנויות שאינן מקבוצת SOK.
בשנת 1995, פנדה נמכרה לבעלות נורווגית, אך הנהלת המפעל קנתה את החברה חזרה לבעלות פינית בשנת 2000. בשנת 2005 היא נמכרה שוב.
פנדולום (Pendulum) היא להקת דראם אנד בייס בריטית-אוסטרלית, שנוסדה בשנת 2002 על ידי רוב סוויר, גארת' מקגרילן, ופול הארדינג (מכונה גם El Hornet, "אל-הורנט").
לאחר מכן, הלהקה התרחבה כאשר אם-סי בן מאונט, פרדור אפ גוינד (Peredur ap Gwynedd), וקיי-ג'יי סאוקה (KJ Sawka) הצטרפו לשורותיה.
הלהקה ידועה עקב הצליל הייחודי שלה, שמשלב מוזיקה אלקטרונית עם רוק כבד, ומכסה מגוון רחב של סגנונות מוזיקליים נוספים.
בשנת 2011, הלהקה יצאה לפגרה (וחדלה מלהופיע וליצור אלבומים נוספים) כיוון שסולן הלהקה, רוב סוויר, ביחד עם חברו ללהקה גארת' מקגרילן הודיעו על התפצלותם מהלהקה, כדי להתרכז בפרויקט הדאבסטפ שהקימו באותה שנה, בשם "Knife Party".
בשנת 2015, חברי הלהקה הודיעו על איחוד ועל חזרתם לפעילות.
מאז שהלהקה התאחדה היא הוציאה את אלבום הרמיקס The Reworks בשנת 2018, ובנוסף לכך היא גם הוציאה שני מיני-אלבומים בשם Elemental (2021) ו- Anima (2023).
בשנת 2005, פנדולום הוציאו את אלבום הבכורה שלהם, Hold Your Colour.
האלבום הורכב ממספר סינגלים שהוקלטו קודם לכן, או נוצרו מתוך האלבום, כגון "Slam / Out Here", ו- "Tarantula / Fasten Your Seatbelt", בתוספת כמה שירים חדשים שנוצרו עבור האלבום.
עיקר האלבום כיוון לז'אנר הדראם אנד בייס, אך חלק מן השירים בו השתייכו לז'אנר הברייקביט ומוזיקת הג'אנגל.
Hold Your Colour זכה לביקורות חיוביות מאוד הן באוסטרליה והן בשטחי הממלכה המאוחדת, שבה נמכרו כ-225,000 עותקים של האלבום.
חלק מהשירים באלבום, כגון "Slam" ו-"Tarantula" הופיעו בסדרות טלוויזיה, ובמשחקי וידאו שונים בקונסולות האקס-בוקס 360 ו-פלייסטיישן 3.
בשנת 2007, האלבום יצא בגרסה מחודשת שבה הסינגל "Blood Sugar / Axle Grinder" החליף את השירים "Another Planet" ו-"Still Grey", ואלו הושמטו מן הגרסה השנייה של האלבום.
הסיבה לכך הייתה הפופולריות של הסינגל באותה תקופה.
אחרי שהאלבום הראשון של פנדולום נחל הצלחה רבה, במאי 2008 הלהקה הוציאה את אלבום-הסטודיו השני שלה, In Silico.
האלבום הזה מסמל את המעבר של פנדולום מלהקת דראם אנד בייס "אותנטית" ללהקה עם אלמנטים מסצנת הרוק והמוזיקה האלקטרונית.
ניתן לראות זאת במגוון שירים באלבום, שבניגוד לאלבום הקודם, מכילים צלילים ממוחשבים יותר (שם האלבום עצמו, "אין סיליקו", מרמז על כך), וגם שירה ותופים יותר אינטנסיביים.
כיאה לשינוי האינטנסיבי שעברה הלהקה בין האלבום הראשון לשני, גם הביקורות לא איחרו לבוא.
חלק מהמעריצים לא ראו בעין יפה את המעבר מז'אנר הדראם אנד בייס (שנחשב בעל סאונד יותר טבעי) לאינטנסיביות של הרוק האלקטרוני (שנשמעת יותר רובוטית ואגרסיבית).
על אף הקיטוב בין דעות המבקרים, האלבום עדיין הפך לפופולרי, והצליח למשוך קהל חדש של מעריצים ללהקה.
גם מאלבום זה ייצאו כמה סינגלים, כמו "Granite", "Propane Nightmares", ו- "Showdown" שהופיעו בסרטים, סדרות טלוויזיה, פרסומות, אירועים חיים, ומשחקי וידאו רבים.
בשנת 2009, יצא אלבום הלייב הראשון של פנדולום, Live at Brixton Academy.
בניגוד לשני האלבומים הראשונים שלהם, שהם אלבומי סטודיו שהוקלטו באולפן, האלבום הזה כולו הוקלט במהלך הופעה חיה של הלהקה בהיכל "בריקסטון אקדמי" שבלונדון, אנגליה.
האלבום מוצע למכירה בשתי גרסאות: גרסת השירים (בפורמט CD בלבד) ומהדורה מיוחדת שמצורפים אליה גם וידאו-קליפים מההופעה (בפורמט DVD-Video).
הקליפים לכל שיר באלבום זה צולמו על ידי קבוצה של 12 מעריצים שנכחו בהופעה.
גם בגרסת השירים וגם במהדורה המיוחדת, ניתן למצוא קאבר של פנדולום לשיר "Master of Puppets" של להקת מטאליקה.
שאר השירים שבוצעו בהופעה נלקחו מהאלבומים הקודמים שלהם, "Hold Your Colour" ו- "In Silico".
כמו כן, הלהקה ניגנה בהופעה גם את הרמיקס שלהם לשיר "Voodoo People" של ההרכב המוזיקלי "The Prodigy".
בשנת 2010, פנדולום הוציאה את אלבום הסטודיו השלישי שלה, Immersion.
מדובר באלבום המוצלח ביותר של הלהקה עד כה, הן מבחינת מכירות, והן מבחינת הצלחה במצעדי השירים.
הלהקה חזרה לסגנון הדראם אנד בייס שפחות בלט באלבום השני שלה, אבל גם באלבום זה היו סגנונות רבים ומגוונים מסצנת המוזיקה האלקטרונית, מטאל, ואפילו מוזיקת האוס.